ΓΡΑΠΤΗ ΕΡΩΤΗΣΗ E-1515/02

υποβολή: Cristiana Muscardini (UEN) προς την Επιτροπή

(29 Μαΐου 2002)

Θέμα: Έρευνα για τις παιδοφιλικές ιστοσελίδες

Στον εβδομαδιαίο ιταλικό τύπο έγινε πρόσφατα λόγος για τις έρευνες που πραγματοποιεί η ιταλική ταχυδρομική αστυνομία σχετικά με τις παιδοφιλικές και παιδοπορνογραφικές ιστοσελίδες στο Διαδίκτυο. Παράλληλα με τη δραστηριότητα της δικαστικής αστυνομίας ξεκίνησε μία ενημερωτική εκστρατεία στα σχολεία για να εξηγηθούν στα παιδιά, στους γονείς και στους διδάσκοντες οι κίνδυνοι του Διαδικτύου. Ένα χρόνο πριν, έρευνα που πραγματοποίησε η ταχυδρομική αστυνομία οδήγησε στην παύση λειτουργίας μιας ιστοσελίδας με την κατηγορίαπόθαλψης πορνείας σε βάρος των διευθυνόντων.

Λαμβάνονταςπόψη τις πολλές ερωτήσεις σχετικά. Δεν θεωρεί η Επιτροπή ότι μία παρόμοια εμπειρία πρέπει να χρησιμεύσει ως κίνητρο προκειμένου να αναληφθούν μεταξύ άλλων και σε κοινοτικό επίπεδο ενέργειες με στόχο την παύση λειτουργίας των ιστοσελίδων του Διαδικτύου με παιδοπορνογραφικό περιεχόμενο·

Απάντηση του κ. Vitorino εξ ονόματος της Επιτροπής

(28 Ιουνίου 2002)

Την κύρια ευθύνη όσον αφορά το παράνομο περιεχόμενο (περιλαμβανομένης της παιδικής πορνογραφίας) φέρουν οι αρμόδιες αρχές εφαρμογής του νόμου και οι δικαστικές αρχές των κρατών μελών οι οποίες συνεργάζονται σε διεθνές επίπεδο για την καταπολέμηση της παιδική πορνογραφίας στο Internet μέσω τωνφισταμένων φορέων επικοινωνίας όπως η Europol και η Interpol.

Η Ένωσηπήρξε πρωτεργάτης στην καταπολέμηση του παράνομου και βλαβερού περιεχομένου από το 1996, εφαρμόζοντας μια προσέγγιση που συμφωνήθηκε ομόφωνα από το Κοινοβούλιο και το Συμβούλιο. Το πρόγραμμα δράσης για την προώθηση της ασφαλέστερης χρήσης του Internet το οποίο εκδόθηκε από το Συμβούλιο και το Κοινοβούλιο στις 25 Ιανουαρίου 1999(1), αποτελεί το κύριο μέσο της δραστηριότητας της Επιτροπής στον εν λόγω τομέα, διασφαλίζοντας χρηματοδότηση για ευρωπαϊκό δίκτυο hotlines που επιτρέπει στους χρήστες να αναφέρουν παράνομο περιεχόμενο περιλαμβανομένης της παιδικής πορνογραφίας. Η Επιτροπή πρότεινε στις 22 Μαρτίου 2002(2) την παράταση του σχεδίου δράσης για μια δεύτερη διετή χρονική περίοδο καθώς και την προσαρμογή των στόχων και της εφαρμογής του ώστε να ληφθούνπόψη οι νέες τεχνολογίες και η αποκτηθείσα εμπειρία και να διασφαλιστεί ο συντονισμός αναπτύσσοντας παράλληλο έργο στον τομέα της ασφάλειας του δικτύου και των πληροφοριών.

Η στρατηγική της Ένωσης για την καταπολέμηση της παιδικής πορνογραφίας περιλαμβάνει επίσης νομικά μέσα και πρακτικά μέτρα κατά των αδικημάτων μέσωπολογιστή και της παιδικής πορνογραφίας. Τα μέσα αυτά περιλαμβάνουν την πρόταση της Επιτροπής για απόφαση πλαίσιο του Συμβουλίου(3) για την προσέγγιση των νομοθεσιών και των κυρώσεων στον τομέα της σεξουαλικής εκμετάλλευσης των παιδιών με ιδιαίτερη αναφορά στην παιδική πορνογραφία στο διαδίκτυο και τη σύσταση του Συμβουλίου της 24ης Σεπτεμβρίου 1998(4) για την προστασία των ανηλίκων και της ανθρώπινης αξιοπρέπειας καθώς και την απόφαση του Συμβουλίου της 29ης Μαΐου 2000 για την καταπολέμηση της παιδικής πορνογραφίας στο Internet(5).

(1) ΕΕ L 33 της 6.2.1999.

(2) COM(2002)152 τελικό.

(3) COM(2000)854 τελικό.

(4) ΕΕ L 270 της 7.10.1998.

(5) ΕΕ L 138 της 9.6.2000.